text:
Abahanga mu kugira inama imiryango ndetse no kurambagizanya, bavuga ko uburyo bwiza bwo kwirinda kuzatandukana n’uwo washatse ari ukumugenzura uhereye ku munsi wa mbere ukimubona.
Inkuru dukesha Huffington Post igaragaza ibintu bishobora kukwereka ko umugabo urimo kukurambagiza muzatandukana hadaciye kabiri igihe cyose utitaye ku mico wamubonanye.
Aba ari umuntu uvuga ibimwerekeyeho gusa
Umuhungu mutazarambana usanga aba ari umuntu wivuga akongera akivugaho, mbese ikiganiro akagihindura icya wenyine.
Umuntu muzarambana cyangwa mukagendana urugendo rw’ubuzima akenera kukumva no kugutega amatwi akifuza kugira ibyo akumenyaho.
Inzobere mu mibanire Amanda Deverich yatangaje ko iyo mico yo kwiharira ijambo wenda agatuma uvuga ari uko ugeregeje kumuca mu ijambo ariyo izakomeza kumuranga nimunabana.
Kuguhatira gusohokana nawe
Iyo umusore aguhatira ko musohokana akumva mwahora muri kumwe buri joro no mu birori byose yitabiriye nyamara mwagerayo akaba atanakubaza niba ukonje ngo agushakire icyo wifubika, ntuzategereze ko azabikora mu gihe muzaba mwarabanye.
Inzobere Jenny Applle yatangaje ko umugabo utakubaza niba ushonje, niba ukeneye akantu kihariye, niba ukeneye ikindi cyo kunywa uba ugomba kumenya ko ariko azahora.
Atanga inama ku bakobwa ko baba bagomba kwitonda bagatekereza uko biyumva iyo bari kumwe n’uwo mugabo. Ngo ibi bikunze gutuma abantu benshi bashakanye batandukana bitewe n’uko umwe muri bo aba yumva adakunzwe cyangwa adahabwa agaciro na mugenzi we kandi ndetse ngo abimugaragarize.
Kubeshya ibintu bitabayeho
Umuntu ukuganiriza akakubwira ko yatandukanye burundu n’uwo bashakanye kandi akubeshya wenda ari nk’umuntu bakundanye bakarekana, gutandukana kwanyu kuba kutazatinda.
Uba ukeneye umuntu mukundana ukeneye umufasha w’ukuri aho kuba ari umuntu ushaka uwo bazatandukana.
Gukabya cyane
Iyo ubona ko umuhungu cyangwa umugabo ukurambagiza afata umwanya we wose akubwira inkuru z’ubwiyemezi, amateka yanyuzemo, iterambere yagezeho n’ibindi byose byari bimugoye .Uwo muntu ufata umwanya we yivuga ntabwo aba ari umugabo muzima.
Umuntu udafite ikintu akunda kurusha ibindi
Kugira ibyo umuntu akunda ni ibintu by’ingenzi wenda nka ruhago cyangwa ikindi kintu kimushimisha ku rwego rwo hejuru.
Iyo ufite ibintu ukunda cyane n’umugore wawe nawe ashimishwa no kuba muzajya mubihuriramo hanze y’urugo rwanyu mukishimana.
Iyo bene ibyo bintu bihari usanga abashakanye bamarana igihe kinini kuko icyo umwe akunda n’undi ashiduka agikunda kandi kikabahuza. Iyo rero ntabyo usanga mwese mwabihiwe n’urukundo rukagenda rucyendera.
Nta kintu gishya atangiza
Nubwo wenda ku munsi wa mbere mutahita muganira ibintu byose, ariko mu biganiro by’umuntu ukunda akazi cyangwa ufite iterambere ateganya, uko biri kose ugira icyo wumvamo.
Ibyo byose byo kuba atari umuntu wiyemeza kandi ngo akubwize ukuri nk’umuntu ushaka ko mukomezanya urugendo, bikwereka ko atiteguye kuba yakubera umugabo w’ibihe byose.
Yemeza ko nta kibazo cy’ifaranga afite ariko ukishyura fagitire
Umuntu uvuga ko nta kibazo cy’amafaranga afite ko ibintu byose bigenda neza nyamara mwasangira akagusaba kwiyishyurira, uhita ubona uko mutazarambana.
Muhazaza hanyu buri wese arirya akimara, ubwo rero niba mudashyize hamwe mugitangira ngo yumve ko ibye aribyo byawe uba ugomba kumureka hakiri kare.
Kubaho uhatwa ibibazo aho kuganira
Umuhuro w’abakundana ntabwo ari igihe umwe yumva ko agiye guhatwa ibibazo, ni igihe umwe aba yisanzuye kandi yishimiye guhura na mugenzi we ngo baganire bishimanye.
Niba umukunzi wawe akubaza nkaho ari mu iperereza uba ukwiye kubona ko n’ubundi ari uko bizahora bikaba byazatuma mutandukana kubera kunanirwa kubyihanganira.
Nubwo nta wavuga ko ibi aribyo byonyine umuntu yashingiraho ariko burya umuntu mutazarambana uramubona, niyo wabyirengagiza.
Uwineza Vanessa@Rwandapaparazzi.rw
155,830 total views, 50 views today


c: text/html

text:
Ibisubizo by’ibibazo bibazwa kenshi
Ushaka kohereza amafaranga ngo ibyo uguze bikohererezwe, icyo ukora ureba igicuruzwa wifuza ku rubuga, maze ugakanda kuri “Add to cart” , hanyuma ugakanda kuri “Proceed to Checkout“, ukuzuzamo ibisabwa (amazina, nimero n’ibindi), warangiza ugahitamo uburyo bwo kwishyura wifuza, maze ugakanda kuri “Place Order“, ukohereza amafaranga mu buryo uba wahisemo, igicuruzwa cyawe kigahita kikugezwaho.
Ushobora kwishyura ukoresheje bumwe muri ubu buryo:
- MTN Mobile Money
- Tigo Cash
- Airtel Money
- Paypal
- Skrill
- Credit/Debit Card
- Equity Bank Transfer
- Cash
Yego, ushaka guhaha igicuruzwa ariko ukabona kitari ku rubuga rwacu, watubwira tukagufasha kukigutumiriza hanze ako kanya, wifashishije serivise yacu yo Guhaha Online wasanga kuri Sobanuka.net
Igicuruzwa cyose uguze uhabwa Guarrantee itandukanye bitewe n’icyo aricyo, iyo hajemo ikibazo tugufasha kugikemura byihuse, ugahindurirwa cg se ugasubizwa amafaranga yawe.

robotstxt: allowed

filter: keep


text:
Abajya gusengera ku musozi wa Kanyarira basubijwe
Abantu batandukanye bajya gusengera ku musozi wa Kanyarira batangaza ko banejejejwe no kuba barubakiwe ikiraro kibafasha kugera kuri uwo musozi.
Uwo musozi uherereye mu Karere ka Ruhango. Mbere yo kuwugeraho ubanza kwambuka umugenzi witwa Nyakogo uwutandukanya n’undi musozi witwa Kizabonwa wo mu Karere ka Muhanga.
Nta kiraro cyabaga kuri uwo mugezi kuko icyari gisanzweho cyatwawe n’amazi. Ibyo byatumaga bamwe mu bawambukaga bajya gusengera ku musozi wa Kanyarira bagwagamo bagakomereka cyangwa bagapfa. Mu mwaka wa 2015 abantu batatu baguyemo barapfa.
Kuba harubatsweho ikiraro gikomeye, kigizwe n’ibyuma, bizafasha abantu bajya kuhasengera ngo bakemurirwe ibibazo; nkuko umwe muri bo utashatse kwivuga izina abisobanura.
Agira ati “Abakecuru bajyaga babura uko bambuka mu mugezi n’abana ndetse n’abaza gusenga ubu babonye ibisubizo.”
Icyo kiraro ntikizafasha gusa abajya gusengera ku musozi wa Kanyarira,kizafasha n’abandi baturiye umugezi wa Nyakogo.
Abahaturiye bahamya ko wajyaga wuzura kubera imvura, ugatuma abana babo babura uko bajya kwiga,banagiyeyo bakaba bararayo babuze aho banyura.
Kubera uburyo abajyaga gusengera ku musozi wa Kanyarira bahuraga n’ingorane ku mugezi wa Nyakogo, ubuyobozi bw’Intara y’Amajyepfo bwari bwarafashe umwanzuro wo kubuza abakirisitu gusubira kuhasengera.
Ariko Uturere twa Ruhango na Muhanga twiyemeza gushaka umuti utabangamiye abaje kuhasengera, twiyemeza kuhubaka icyo kiraro.
Kayiranga Innocent, umuyobozi wungirije w’Akarere ka Muhanga ushinzwe iterambere ry’ubukungu, avuga ko bahisemo kubaka icyo kiraro kugira ngo abaturage babashe kugira ubuzima bwiza.
Izabiriza Jeanne, umunyamabanga nshingwabikorwa w’Intara y’Amajyepfo asaba abajya gusengera ku musozi wa Kanyarira, gukoresha icyo kiraro kugira ngo birinde impanuka zo kugwa muri Nyakogo.
Agira ati “Imyemerere y’abaza gusengera hano igomba kujyana no kubungabunga ubuzima bwabo, basenge ariko banyure hano kugira ngo birinde amayira mabi yabashyira mu kaga.”
Ikiraro cya Kanyarira kireshya na metero 48,gifite ubushobozi bwo kwikorera toni 15,cyubatswe ku nkunga y’umuryango utegamiye kuri Leta witwa “Bridge To Prosperty”. Cyuzuye gitwaye Miliyoni 30 z’amafaranga y’u Rwanda.
Dukurikire ukanda kuri Like
Ibitekerezo ( 7 )
Imana ibahe umugisha rwose abirebe ko mwafashije abantu bifuzaga kujya kuwomusozi ndeste nabahatuye nabo babonye uburyo
Imana ibahe umugisha rwose abirebe ko mwafashije abantu bifuzaga kujya kuwomusozi ndeste nabahatuye nabo babonye uburyo
ndabashimiye igikorwa cyiza mwakoze Imana ibahe imigisha
Imana ihe umugisha abagize igitekerezo cyo kubaka iki kiraro kigezweho, kuko kizafasha benshi. Imana isubiza amasengesho ihabwe icyubahiro.
Ndashimye cyane kiriya gikorwa mwakoze nikiza.


text:
Kuba mu munyenga w’urukundo si ikintu cyo gukinisha nk’uko abenshi babitekereza kuko bisaba kwitwararika no kwitonda ukamenya uko utwara uwo wihebeye, amagambo umubwira, kuko iyo bidakozwe bishobora gushyira mu manga umubano wa bombi.
Mu rukundo ntihakwiye kuzamo amakimbirane kuko akenshi usanga hari abo atandukanya, ibi bijyana rimwe na rimwe no gusanga hari amagambo yatije umurindi isenyuka ry’umubano mwari mufitanye.
Uba ugomba kumenya icyo gukora n’icyo utagomba gukora cyane ukirinda mu byo ubwira uwo mukundana kuko akenshi aribyo usanga byabasenyeye. Burya abagore ni abantu bagira amarangamutima hafi, bashimishwa bakanababazwa n’utundi duto, kugira ngo murambane hari ibyo utagomba kubabwira n’ibyo witwararika.
Inkuru dukesha urubuga Elcrema rwandika inkuru zibanda ku mibanire n’urukundo igaragaza amagambo abakobwa batishimira cyane iyo bayabwiwe n’abo bakundana.
1. Umeze nk’umukobwa twatandukanye
Rimwe na rimwe umusore ashobora kuvuga aya magambo atagambiriye gukomeretsa umukunzi we ariko umukobwa we biramubabaza, aba yumva ari nk’agasuzuguro kumugereranya n’uwo waretse.
Impamvu abakobwa batabikunda ni uko usanga abantu b’igitsinagore bagirirana ishyari, ahita yiyumvisha ko uwo mwatandukanye n’ubundi ukimukunda ukaba urimo kubimwibutsa unabagereranya.
2. Ese uratwite?
Kwiyongera ibiro ku gitsinagore ni ibintu bibaho, igifu kikaguka ndetse no mu nda hakabyibuha. Ntabwo rero kubona umukobwa mukundana yabyibushye bivuga ko atwite ndetse ukaba wanabyuririraho ubimubaza. Ntabwo bishimisha umukobwa na mba kubazwa iki kibazo n’umuntu bakundana, ahita yumva ko utamufitiye icyizere ndetse ko umufata nk’umusambanyi.
3. Umeze nka mama wanjye
Nubwo ushobora kuba ugamije kumushimisha, ntabwo umukobwa yishimira ko umugereranya n’umubyeyi wawe kuko ashobora kuba hari ibyo atamushimyeho akibaza impamvu ubagereranya.
Ubusanzwe umukobwa uba ukwiye kumubwira ibimwerekeyeho wabonesheje amaso yawe aho kumugereranya n’abandi. Iri gereranya benshi mu bakobwa aho bava bakagera ntibabikunda ndetse bishobora gutuma birara.
4. Sinkunda inshuti zawe
Kwerurira umukobwa mukundana ko udakunda inshuti ze bimwereka ko na we utamwishimira kuko burya abantu bagendana hari byinshi baba bahuriyeho.
Abakobwa bakunda urungano rwabo ndetse bakanarubwira ibintu byinshi, iyo umutandukanyije narwo, nawe atangira kukugiraho amakenga ibyanyu bikaba byarangira nabi.
5. Uburyo wasokojemo bushya ntabwo nabukunze
Ubwiza bw’umukobwa bunashingiye ku musatsi we utuma agaragara neza imbere y’amaso y’abantu. Hari igihe utishimira uburyo umukunzi wawe yasokojemo gusa niba utanabikunze, bifate nkaho ari byiza cyane igihe akubajije uko wabibonye.
Wasanga impamvu aba yahinduye imisokoreze ari uko aba agira ngo arusheho kugaragara neza imbere yawe. Tekereza ukuntu yakumva amerewe nuramuka umubwiye ko rwose ibyo yakoze yatakaje umwanya w’ubusa.
6. Ufite imyaka ingahe?
Iki kintu usanga abantu benshi b’abasore aricyo baheraho mu biganiro byabo, nyamara bakirengagiza ko imyaka y’igitsinagore ari ingingo idapfa kwisukirwa na gato kuko ba nyir’ubwite batabikunda.
Uretse we n’umuryango we, naho akorera iyo bibaye ngombwa nibo baba babizi, niba ahisemo kubikubwira nta kibazo ariko si byiza ko umubaza imyaka ye ndetse ugahatiriza.
Abagore bumva ko kubabaza imyaka yabo biba ari nko kurengera ndetse gukomeza gutsimbarara birababaza. Niba umukunda koko hari ubundi buryo uzakoresha imyaka ye ukayimenya wenda we atanabizi ariko utamuhojeje ku nkeke ngo ayikubwire.
7. Nta gahunda yo gushaka mfite
Urukundo rutari urwa kinyeshuri, umukobwa wese arufata nk’urugamije kuzavamo gushinga umuryango. Kumubwira rero ko nta gahunda yo gushaka ufite bisobanuye ko utamwishimiye, kikaba ari ikindi kintu kibabaza umukobwa ku rwego rwo hejuru.
Uko utagomba kugereranya umukobwa w’inshuti yawe na bo mu muryango wawe, niko nawe utakwigereranya na se cyangwa na basaza be kuko hari ubwo aba akwifuza nk’umuntu ubarenze bose.
Kwirinda gukoresha aya magambo bishobora kuba urufunguzo rw’ibyishimo ku mubano hagati y’abakundana gusa hari n’abo bidashobora kugira icyo bihindura ku mibanire yabo bitewe na sosiyete babarizwamo n’uburyo batwaramo ibintu byabo.
Daniel MUKESHIMANA/Umubavu.com


text:
Iyi chorale igizwe ku rugero rwa 95% ku ijana n’ Urubyiruko rwiganjemo urukiri ku mashuri ikorera umurimo w’Imana muri ku mudugudu wa adepr Muganza paroisse ya Muganza mu karere ka Nyarugenge.
Mu kagari ka Kigali umurenge wa Kigali ho mu karere Kanyarugenge niho hatuye umukecuru witwa MUKANDUTIYE Speciose wacitse ku icumu rya Genocide yakorewe Abatutsi muri Mata 1994.
Ubwo twageraga aho atuye twahasanze abantu benshi maze turamwegera tuganira nawe tumubaza ibigenza abo bantu maze n’ubwuzu bwinshi yemera kutuganiriza twatangiye tumubaza niba azi abo bantu abanza kutubwira ko ari abanyeshuri ariko nyuma aza kutubwira ko ariko banahujwe no kuririmbira Imana kuri adepr baturanye tumusabye kutubwira ibijyanye n amakuba yahuye nayo muri Genocide yatubwiye ati:"Ntabwo nabasha kubisubiramo kuko nabuze abantu benshi baguye muri Genocide kuko numva niba nibuka neza iwacu no mu muryango nashatsemo twese hamwe napfushije abantu bagera kuri 60.
"Yakomeje atubwira ngo tumishimirire Paul Kagame ati yaraturokoye none yatworoje n inka tumeze neza.
Umubavu.com twakomeje tuganira n’umuyobozi wa Korali Nehiloth bwana Niyigaba JMV watubwiye ko ivugabutumwa ryabo bumva ko ryagakwiye kuba rishingiye ku rukundo rigasohoka rikagera no ku babaye nka Speciose yakomeje atubwira ko nk Urubyiruko bashaka gukoresha imbaraga zabo mu kubaka igihugu kuko n ubundi abasenye igihugu bakoresheje urubyiruko;tumubajije uko bafata kwibuka yagize at I:"Niba Twibuka Yesu tugomba no kwibuka abacu batuvuyemo kuko abenshi nubundi bari abantu b’Imana."Yasoje asaba abanyamadini kujya bifatanya n’abandi banyarwanda mu kwibuka.Tubamenyeshe ko iyi korali yubakiye uyu mukecuru ubwiherero kuko bw amabati atatu ndetse n ikiraro cy’inka.
Twibuke Twiyubaka kdi tuzakomeza kugenda tubagezaho ibijyanye no kwibuka ku nshuro ya 24.
Yoo nibyiza kubwicyo gikorwa cyurukundo Imana ibahe umugisha.
Yoo nibyiza kubwicyo gikorwa cyurukundo Imana ibahe umugisha.
Nibyiza cyane nehiloti nimukomerezaho
Nibyiza cyane nehiloti nimukomerezaho
Iyochorale lmaniyihe umugishamwinshicyane bagizeneza murakoze.


text:
Miroslav aracyababazwa n’uko UN itatabaye abicwaga muri Jenoside
Perezida w’inteko rusange y’Umuryango w’Abibumbye (UN), Miroslav Lajcak, ngo aracyababazwa n’uko UN itatabaye abicwaga mu Rwanda mu gihe cya Jenoside.
Yabivuze ubwo yasuraga urwibutso rwa Jenoside yakorewe Abatutsi mu 1994 rwa Kigali ruri ku Gisozi kuri uyu wa Kabiri tariki 8 Gicurasi 2018, aho we n’abamuherekeje bunamiye inzirakarengane ziharuhukiye.
Miroslav yavuze ko UN yananiwe gukora akazi kayo mu Rwanda bigatuma hatikirira imbaga y’Abanyarwanda.
Yagize ati “Naje gusura uru rwibutso kugira ngo nunamire inzirakarengane zihashyinguye, kandi mvuge na none ko twebwe nka UN twatsinzwe, twananiwe gukora ibyo dushinzwe bigatuma Abanyarwanda benshi bicwa. Icyakora ndizera ko bitazongera kubaho ukundi.”
Arongera ati “Muri UN turimo gukora ibishoboka byose ngo bitazongera. Abafite ibyo bapfa tugerageza kubahuriza mu biganiro ngo turebe ko bakumvikana, ngakangurira bamwe muri abo banyapolitiki kuzaza gusura uru rwibutso bityo babone ingaruka za politiki itanoze.”
Uyu muyobozi avuga kandi ko mu gihe cya Jenoside yari muto muri politiki, arebera kure ibyabaga ariko ngo ntiyiyumvisha ukuntu amahanga yatumye biba abirebera.
Icyakora Miroslav yashimye iterambere u Rwanda rugezeho nyuma y’igihe gito ruvuye muri Jenoside.
Ati “Nshimishwa n’uko u Rwanda ruhagaze uyu munsi, rurimo ruratera imbere bigaragara. Byerekana ko rufite icyerekezo bityo rukaba rwabera urugero rwiza ibindi bihugu. Nubwo hagaragara amateka ababaje, ubu no mu gihe kizaza haratanga icyizere”.
Miroslav asanzwe ari Minisitiri w’Ububanyi n’amahanga w’igihugu cya Slovakia, akaba yarahawe kuyobora Inteko rusange ya UN ya 72 muri Nzeri 2017.
Dukurikire ukanda kuri Like
Ibitekerezo ( 1 )
MIROSLAV rwose ibyo yibaza nawe azi impamvu.Hari umuntu wigeze kuvuga ngo UN imeze nk’intare itagira amenyo.President TRUMP nawe yiravuze ngo "the UN is just a club to have a good time".UN niyo guhemba ibifaranga byinshi gusa. UN ifite abasirikare n’abapolisi barenga 74 000 mu bihugu 18,bajyanywe no "KUZANA AMAHORO".Bakoresha 9 Billions/Milliards USD buri mwaka.Nukuvuga hafi RWF 7 740 000 000 000.
Bihwanye n’inshuro hafi 4 za Rwanda Annual Budget !!!.UN ijyaho muli 1945,intego yayo yali "kuzana amahoro ku isi". Nyamara kuva yajyaho,habaye intambara amagana ku isi hose.Nta gihugu na kimwe yari yazanamo amahoro,ahubwo ibihugu 9 byakoze Atomic Bombs ku buryo isaha n’isaha byakoresha izo atomic bombs isi yose igashira.Uretse guhemba ibifaranga byinshi gusa, UN yarananiwe.IBIBAZO isi ifite,bizakemurwa n’Ubwami bw’imana gusa.Nkuko dusoma muli Daniel 2:44,ku munsi w’imperuka imana izakuraho ubutegetsi bw’abantu ku isi yose,YESU abe ariwe uyobora ISI ayigire Paradizo (Revelations 11:15).Bible ivuga ko abantu badashobora kwiyobora (it doesn’t belong to man to direct his steps nkuko Jeremiah 10:23 havuga).


text:
Ubwoko bw’inkoko zikunze kororwa mungo zo muri africa ntabwo ari ubwoko bwahiswemo cyangwa ngo babukorere ibangurira rya kijyambere. Hari izakomotse muri africa nizo zororwa kandi ntizitabwaho. Nubwo zororwa muburyo butari bwiza, zigira akamaro kanini mu byerekeranye n’ubuzima kandi nizo soko z’ibyubaka umubiri n’amafaranga. Inkoko kavukire zishobora gutanga umusaruro mwiza nuko igihe cyazo cyo kubaho n’umusaruro bigabanuka.
Muri kano gace, tugiykwiga ibyerekeranye n’icyiraro gifite umutekano cy’inkoko , uko zigaburirwa nuko wagenzura indwara zifata inkoko.
Related Posts by Categories


text:
Haracyari inzitizi ku bafite ubumuga
Ubwo abafite ubumuga bo mu Rwanda bizihirizaga umunsi wabagenewe i Huye kuwa 3/12/2013, hagaragajwe ko hari intambwe imaze guterwa mu guharanira uburenganzira bwabo, ariko ngo haracyari inzitizi.
Muri izo nzitizi harimo kuba itegeko rirengera abafite ubumuga riteganya ko bakirwa mbere y’abandi kwa muganga, nyamara bikaba bidakorwa ; kuba abaganga batumva ururimi rw’amarenga, kumvikana n’abatavuga batanumva bikagorana.
Hari no kuba ku dupapuro abarwayi baherwamo imiti hatifashishwa inyuguti zisomwa n’abatabona, ndetse n’amarenga ku batuva batanabona, bityo bakaba batabasha kwisomera uko bagomba kunywa imiti.
Ikindi, ngo mu mahoteri no kwa muganga uhasanga ibitanda birebire gusa hakaba nta byagenewe abafite ubumuga bwo kuba bagufi cyane, ndetse n’abatabona bose ntibagire inkoni zabugenewe mu gutuma babasha kugera aho bifuza…
Na none kandi, ngo hari amazu yagenewe abantu benshi nko kwa muganga n’ahandi, ugisanga bitorohera abagendera mu tugare kuhagera. Urugero, sitade y’i Nyamirambo aho abafite ubumuga bagenderewe na bagenzi babo bo muri Afurika y’Epfo, bakabasha kubageza mu myanya bagenewe ari uko barinze kubaterura.
Umunyamabanga wa Leta muri Minisiteri y’ubutegetsi bw’igihugu, Alvera Mukabaramba wari waje kwifatanya n’abafite ubumuga mu kwizihiza umunsi mpuzamahanga wabagenewe, yavuze ko bafatanyije n’abo bireba bose, cyane cyane Minisiteri y’ubuzima, bagiye gushakira umuti izi nzitizi zagaragajwe, kandi ngo buhorobuhoro bazabigeraho.
Hon. Gaston Rusiha uhagarariye abafite ubumuga mu nteko ishinga amategeko, by’umwihariko yasabye abafite ubumuga guharanira kwigira bakirinda gusabiriza. Yabasabye kandi kuzitabira gahunda ya Ndumunyarwanda, dore ko mu bafite ubumuga harimo ababutewe na jenoside.
Kwizihiza umunsi mukuru w’abafite ubumuga byanajyaniranye n’ibikorwa bitandukanye birimo umukino wa Volley ball ukinwa n’abafite ubumuga bicaye, maze ikipe y’Akarere ka Gisagara itsinda iya Huye.
Hanabayeho kumurika ibikorwa by’ubuhinzi n’iby’ubukorikori byagezweho n’abafite ubumuga, habaho guha ishimwe Abakoresha babaye intangarugero mu guha abafite ubumuga benshi akazi, aho Akarere ka Nyanza kahawe igihembo cya mbere kuko mu bakozi gafite 8,2 % bafite ubumuga.
Hanabayeho gushyikiriza ibyemezo abarwaye mu mutwe bigishijwe kudoda ndetse abatabona 10 bashyikirizwa inkoni y’umweru ibafasha kumva inzira banyuramo.
Sosiyete y’itumanaho Tigo na yo yatanze impano zinyuranye ku kigo cy’abana batumva ntibanavuge cy’i Ngoma ho mu Karere ka Huye. Muri izi mpano harimo mituweri ku bana bose barererwa muri iki kigo, mudasobwa 5 zatanzwe na Computech, ibibaho 15 byo kwigishirizaho ndetse n’ingwa, ibitabo, …
Insanganyamatsiko ku kwizihiza umunsi w’abafite ubumuga uyu mwaka igira iti « Dukureho inzitizi muri serivisi z’ubuzima, dukingure imiryango hagamijwe kubaka sosiyete ibereye buri wese. »


text:
Muri iki gihe Nyabugogo habaye ihuriro ry’abantu benshi, abatega imodoka zitwara abagenzi, abahahira mu maduka yegereye Gare cyangwa se aho bakunda kwita ku mashyirahamwe, urujya n’uruza rw’imodoka ziva cyangwa se zigana mu mujyi hagati no mu ntara, ubujura buragenda bufata indi sura.
Ikigaragaraga muri iyi minsi ariko ni uko abo benengango bibasiye abagenda mu mamodoka bakabambura amatelefoni cyangwa se bakabatwara ibindi bintu by’agaciro.
Aba babikora, bafite amayeri menshi atandukanye. Uraba uhagaze muri feux rouges (ya matara ayobora imodoka) ukabona umuntu araje ashikuje telefoni uwo mwicaranye mu modoka. Abandi bakaza bakegera imodoka, bagira Imana bagasanga hari umuryango utarimo ikare, bagahita bafungura bagatwara ibyo babona hafi, cyane cyane ibikapu, dore ko akenshi abatwara imodoka bashyira ibikapu birimo ibintu bitandukanye kuri imwe mu ntebe z’imodoka.
Ikibabaje kandi, ni uko abo bajura bahita bigendera, uwibwe agataka akabura umutabara, nyamara inkengero z’umuhanda zuzuye abantu. Iyo abo bajura bamze kugira uwo bacuza utwe, bahita biruka berekeza iya Nyabugogo mu gishanga.
Umugabo aherutse kuba ari i Nyabugogo yiviriye ku kazi nimugoroba, ageze hafi ya gare, asanga hari umubyigano w’imodoka ukomeye cyane, kubona aho unyura ntibyamworohera. Umusore yaraje akomanga ku kirahure cy’imodoka asa n’ushaka kugira icyo amubwira. Umusore wawe na we yahise afungura urugi kuko yari amaze kubona ko ku ntebe ku ruhande rw’umushoferi hari hateretse igikapu kirimo imashini.
Yahise agiterura ariruka. Uwari atwaye imodoka yashatse kuvamo ngo amukurikire, undi musore na we wari uhagaze iruhande rw’imodoka yahise amukubita urushyi mu maso, nuko ahita yisubirira mu modoka abura uko abigenza.
Bigaragaza ko abafite umugambi wo kwiba kuri ubu buryo, baba bafite abandi bakorana aho hafi.
Ibi rero birasaba abatwara imodoka kugenda bafite amakenga, maze bakita kuri ibi bikurikira:
1. Kureba niba imiryango y’imodoka ifunze neza,
2. Kudapfa kumanura ikirahure igihe cyose hagize umuntu utazi ushaka kukuvugisha,
3. Kwirinda kuvugira kuri telefoni igihe utwaye imodoka, uretse ko byo ari n’amakosa ahanwa n’amategeko y’umuhanda,
4. Inzego z’umutekano nizikaze umurego mu guhashya aba bajura bibasira abagenda mu modoka.
Uko biri kose umuntu agomba kubaho ari uko yakoze umurimo utunganye. N’aho gushaka kubaho ari uko watwaye iby’abandi ku ngufu, ntibira ubikora, kuko akari kera utabwa muri yombi. Abafite gahunda yo gutungwa no kwambura iby’abandi bashaka bakwisubiraho hakiri kare kuko amaherezo inzego z’umutekano zizabata muri yombi.
Agapfa kaburiwe ni impongo!
Umukunzi wa IGIHE/Nyabugogo


text:
Nitwa Bella mfite imyaka 27, nakundanye n’umusore dukundana cyane ndetse mu mezi ya mbere numvaga ndi igitangaza (la fille la plus heureuse du monde).
Uwo musore twasaga n’aho tungana,twembi twari abakozi twararangije kaminuza.Nyuma y’amezi 10 yaje kuntera inda noneho ansaba kuyikuramo kubera ko tutumvaga twiteguye guhita dukora ubukwe.
Mu buzima sinigeze numva nshobora kuba nakuramo inda, ndetse sinumvaga n’ukuntu abandi bakobwa bajya bakuramo inda kuko numvaga ari amahano.
Tumaze guta umutwe twembi yanyumvishije ukuntu ngomba kuyikuramo, atangira kunyumvisha ko atari ukwica umwana kuko yari imaze nk’ukwezi kumwe gusa ubundi anyumvisha ko mu myaka 2 twaba twariteguye tukabasha gukora ubukwe(Iryo niryo sezerano yampaga)
Naramukundaga bidasubirwaho kuburyo numvaga nta wundi umeze nkawe, nkumva nta kintu namuhakanira.N’ubwo nitwaga umu kristu narabyemeye kandi nzi neza ko ngiye kwiyicira umwana kandi nahoraga numva nta kintu nakwishimira nko kubyara umwana.
Nyuma y’iminsi mike nawe yatangiye kwicuza impamvu twabikoze ndetse bikamutera agahinda kenshi akanarira, atangira kumbaza impamvu nabyemeye ndetse ambwira ko nikunda ntashatse kwitangira ikibondo cyacu.
Ariko mbere hose tugitangira gukunda hari agatotsi kajyaga kaza mu rukundo rwacu gatewe n’ibyo umuntu aba yaranyuzemo mbere, kuri we ngo yumvaga bimugoye kubana nabyo.
Rero naje gutungurwa nyuma y’amezi abiri gusa maze gukuramo inda, ambwira ko ibyanjye nawe bigomba kurangira kuko adashobora kubyakira kuko ngo byahora ari nk’inzitizi y’urukundo rwacu ariko akambwira ko ankunda cyane.
Ntabwo nabashije kubyakira kuko iryo joro ryose naraye ndira mbyuka amaso yabyimbye kuburyo buri wese yahitaga abibona.
Nyuma nakomeje kumwoherereza za sms mwibutsa rya sezerano yampaye, mwereka ukuntu agahinda kagiye kuzanyica nibwo nyuma y’iminsi nk’itatu twahuye twongera gusubirana, ariko nabonye ko ibyo yabikoze kubera ko yabonaga mbabaye cyane.
Twarakomeje rwose nk’ibisanzwe ariko urukundo rugenda rwongera gukonja, nanone nyuma y’amezi 4 twarasubiranye yongera kumbwira ko bishize.
Icyo gihe nabwo ntibyari binyoroheye ariko sinongeye kuvuga kuri rya sezerano.Kubera ukuntu twakomeje tubanye njye naboga bisa nk’aho bitashize kandi kuri we byari byararangiye ndetse yabibwiraga na bagenzi be.
Muranyihanganira ni birebire gusa nashakaga kubwira abakobwa bagenzi banjye ko mbere yo gukora ikintu ujye ubanza witekerezeho, urebe n’ingaruka byakuzanira kuko we umunsi azashaka kukureka ntabwo azibuka ibyakubayeho ngo yumve ko ari abifitemo uruhare.
Gusa hagati aho uwo turacyari inshuti cyane ariko byarananiye kumureka urukundo mukunda sinzi ko hari undi naruha n’ubwo we mbona uko tubanye ari nko kugirango gusa atambabaza.
Ubu nibaza ninkundana n’undi musore ukuntu nzamubwira ko nigeze gukuramo inda, ikiri ukuri cyo ni uko yahita anyanga kandi birumvikana.Kutabimubwira nabyo numva kwaba ari ukwikoraho kuko abimenye nyuma nibyo byaba ikibazo kurushaho.
Ndongera kwisabira abakobwa bagenzi banjye, niba wakoze icyaha cy’ubusambanyi ugatwita ntuzagerekeho n’icyo kubuza ubuzima akaremwa k’Imana kuko ni ikintu uzabana nacyo ubuzima bwose.Njye bimbamo mpora ndira ijoro n’amanywa nibuka umwana wanjye ntashobora kugarura.
Muzirinde icyabatera kwicuza ubuzima bwanyu bwose.Njye Imana yonyine niyo ishobora kumpindurira ubuzima ikambabarira nkongera nkiyakira.Murakoze.
Posted by Kawera Ronald kuri Rwandapaparazzi.rw UG
80,430 total views, 150 views today


text:
Nta kigeragezo kibasha kubageraho kitari urusange mu bantu, kandi Imana ni iyo kwizerwa kuko itazabakundira kugeragezwa ibiruta ibyo mushobora, ahubwo hamwe n’ikibagerageza izabacira akanzu, kugira ngo mubone uko mubasha kucyihanganira.
1 abakorinto 10:13
Mururu rujyendo rujya mw’ ijuru harimo ibigeragezo Imana yemera ko bitugeraho, nkuburwayi, kubura abana, ubukene… kubwintego yo kudukomeza no kudukuza, kugirango imirimo y’ Imana igaragarire muri twe.
Ntimuyobe: Imana ntinegurizwa izuru, kuko ibyo umuntu abiba ari byo azasarura.
Abagalatiya 6:7
Rimwe na rimwe abantu babiba imbuto mbi batangira gusarura umusaruro uturuka mubyo babibye, bakabyitiranya nibigeragezo, nubiba ibyiza uzasarura ibyiza, nubiba ibibi uzasarura ibibi.
Umunyabyaha ahabwa ibihembo by’ibishukano, Ariko ubiba gukiranuka azabona ibihembo by’ukuri.
Imigani 11:18
Ubiba gukiranirwa azasarura ishyano, Inkoni y’uburakari bwe izavunika.
Imigani 22:8
Hari benshi babiba gukiranirwa nko kurya ruswa, kubeshya, ubusambanyi batangira gusarura umusaruro uva mubibi babibye, bakaza murusengero, bagatangira kwitotomber Imana ngo kuki yabyemeye… bibwira ko bari kugeragezwa, nyamara mugihe babikoraga uwabacyahaga yabaga umwanzi wabo.
Nshuti z’ Imana mureke tubibe imbuto nziza (gukiranuka) tuzabona igihembo by’ ukuri, kandi niyo twanyura mubigeragezo duhura nabyo Imana izaduha kwihangana no kunesha.
Ubibira umubiri we muri uwo mubiri azasaruramo kubora, ariko ubibira Umwuka muri uwo Mwuka azasaruramo ubugingo buhoraho.
Abagalatiya 6:8
Niyo mpamvu nkuko twoga, twisiga, twambara neza kumubiri, abe ariko dukomeza no kwita kumuntu wacu w’ imbere, dusenga muburyo bwose bwo gusenga (abefeso 6:18), dusoma ijambo ry’ imana cyane(2timoteyo3:16), detse dushyira mubikorwa ibyo ijambo ry’ Imana ridusaba (yosuwa 1:8), nibwo ubwo umwami yesu azaza, azaduhoza amarira yose twarize, azatujyana mubwami bwe, aho tutazongera kurwara gupfusha, kubabara, ntabukene bubayo, abariyo baguwe neza.
Imana iduhane umugisha.
Ibitekerezo
Ngukoze mu biganza pe! Ubisobanuye neza cyane!Hari abantu bataramenya gutandukanya ibigerazo n'ingaruka z'ibibi baba bijanditsemo.Ahubwo ugasanga barabeshyera Uwiteka ngo ni uko yabigennye.Ntibazi ko Imana yaduhaye umudendezo wo kuyikorera tunezerewe tudafite ubwoba. Kanda hano umusubize
Wowe RUTEBUKA,ibyo uvuze nibyo.Millions z'abantu bagereka ibibazo byabo ku mana.Ndetse n'abavuga ko ari abakozi b'imana,bigisha ko iyo dupfuye tuba "twitabye imana".Nyamara nta hantu na hamwe Bible ivuga ko iyo dupfuye tuba twitabye imana.Ahubwo Bible ivuga ko iyo dupfuye tuba tutumva (unconscious).Bisobanura ko tutakitaba imana kandi tutumva.Dore ingero zerekana neza ko iyo dupfuye tutaba twitabye imana.Igihe Adamu yakoraga icyaha,imana yamubwiye ko napfa azajya mu gitaka (Itangiriro 3:19).Ntabwo yamubwiye ngo "nupfa uzanyitaba".Nanone igihe babwiraga Yakobo ko umwana we Yozefu yapfuye,yashubije ko napfa "azasanga umwana we mu kuzimu" (Itangiriro 37:34).Ntabwo yavuze ko azasanga umwana we mu ijuru.Nkuko imana ivuga muli 1 Yohana 4:1,tujye dushishoza aho gupfa kwemera ibyo abantu bavuze. Kanda hano umusubize
ndifuza ibyigisho nk,ibi binyuze kuri email yanjye.Murakoze Kanda hano umusubize


text:
Hadutse avoka zitagira ikibuto ziribwa n’igishishwa
Abakunzi ba avoka ku isi bashyizwe igorora kuko hadutse avoka itagira ikibuto izafasha abakunda urwo rubuto kuyirya uko babyifuza.
Izo avoka zera mu gihugu cya Espanye (Spain) zera mu Kwezi k’Ukuboza gusa. Kubera ko iyo zeze ziba zishakishwa n’abatari bake bituma zitagera henshi ku isi.
Zisanzwe zicuruzwa mu Bufaransa ariko ngo muri uku kwezi zizacuruzwa no mu Bwongereza aho avoka imwe izaba igura Amapawundi abiri, abarirwa mu 2000RWf.
Iyo avoka nto ugereranije n’izisanzwe, iribwa yose kuko nta kibuto igira ku buryo n’igishishwa cyayo kiribwa mu gihe avoka zisanzwe zo bakuramo ikibuto n’ibishishwa byayo bakabijugunya.
Abaziriye bahamya ko zifite icyanga kimeze nk’icy’izisanzwe. Gusa ariko ngo ziryoha iyo zahiye neza.
Dukurikire ukanda kuri Like
Ibitekerezo ( 9 )
Nibyiza cyane hazakorwe ni myembe itagira urubuto. murakoz
izo avoka ninziza muzigeze murwanda
bazazane ingemwe kuko urumvako ntambuto iyozizigira baribuzane imbuto
Aha ndumva izo avok zikaze kbx! ubwo se bazigeza mu rwanda zitaboze koko? abazungu bararenze kbx.
IZO VOKAZITURUKA HE?
ZIZE TUZITUBURE NATWE TUZITERE
Izovokazirakaze
ubwose nimba ntakibuto zigira bazitera gute mubutaka
Icyo ni ikibazo cyiza, ariko ndibaza ko ushobora no gutera ingeri y’igiti.
Ahubwo rero bene biriya bintu by’ibyaduka ni ibyo kwitonderwa. Mu Rwanda twizere ko bazabiturinda kuko iterambere rigenda rizana ibintu bidasanzwe ugasanga abantu barakurizamo indwara zidafitiwe imiti. Abazungu ni abanyabwenge, bakora ibintu bitera indwara, bagahindukira bakagakora imiti kugira ngo babone isoko.
MURARYE MURI MENGE


text:
Uyu mushinga watangijwe ku mugoroba wo ku wa 20 Mata 2018 n’Ikigo Afflatus Africa, uzibanda kugufasha abantu kurushaho gusobanukirwa uburyo gusoma bifite intego bigira uruhare mu gutuma bagera ku nzozi zabo.
Umuyobozi akaba n’uwashinze Afflatus Africa, Ganza Kanamugire Bertin, yavuze ko bisaba ibintu byinshi kugira ngo umuntu abashe kumenya ubushobozi yifitemo, intego y’uyu mushinga akaba ari ugufasha by’umwihariko urubyiruko kurushaho kwisobanukirwa binyuze mu gusoma.
Yagize ati “ Nka Afflatus Africa twizeye ko binyuze muri uyu mushinga, urubyiruko rw’Abanyarwanda ruzarushaho gusobanukirwa ibirebana n’umuco wo gusoma ndetse rushobore guhindura ubuzima, binatange umusanzu mu kugera ku nzozi zabo.”
Yakomeje avuga ko binyuze muri ‘Reading for Change’, bazashyiraho urubuga abanditsi bazajya bahuriramo bagafatanya kurusuhaho kunoza ibyo bakora ndetse n’abasomyi bakabasha kubageraho. Bizatuma bareka gusoma bisanzwe ahubwo basome ibishobora kubagirira akamaro.
Umwanditsi Karen Bugingo uherutse gusohora igitabo yise ‘My Name is Life ‘ kigaruka ku rugendo rwe ubwo yarwaraga kanseri ndetse n’uburyo yaje gukira, yasabye abanditsi bakiri bato kwitinyuka nk’uko yabigenje, ndetse ababwira ko hari amahirwe menshi abategereje.
Umwanditsi Yolanda Mukagasana nawe wari witabiriye uyu muhango yavuze ko bibabaje kuba mu Rwanda umuco wo gukunda gusoma ukiri hasi, ndetse binateye agahinda kuba benshi mu Banyarwanda basoma inkuru ziberekeyeho bazisanze mu bitabo byanditswe n’abanyamahanga.
Yakomeje ashima uyu mushinga watangijwe na Afflatus Africa avuga ko uzasiba icyuho kikigaragara mu gusoma, by’umwihariko mu bakiri bato.
Uretse guhuza abanditsi, uyu mushinga uranateganya no guha urubyiruko rugera kuri 20 uburenganzira bwo kujya bagana Isomero rya Kigali ku buntu mu gihe cy’umwaka wose uhereye muri Gicurasi 2018.
Amafoto: Serge Muhizi


text:
Mu gice cyambere, twarebeye hamwe ibyerekeye File system, cd cyangwa guhindura directory wakoreragamo n’ibindi byose by'ibanze.
Muburyo bwinshi uburyo bw'ibanze kugira ngo ubashe kuba umu white hat Hacker nuko ugomba kwimenyereza gukoresha command line interface(CLI) cyane.
Aka gace tugiye kurebera hamwe uko Wabasha gukoresha commands n’ibindi bikenerwa mu rugendo rwa hacking.
Akenshi na kenshi aba hacker bagitangira(beginners) baba bibaza uburyo babonamo ibintu nk'ama command amwe n'amwe kubera ko abenshi baba bamaze igihe kinini bikoreshereza windows Operating System cyangwa OSX kugira ngo babashe kubona commands zikunze gukoreshwa muri Hackings bikabagora.
Ushobora kuba wibaza uti ese ni gute namenya aho ibyo nshaka gukoresha byose biherereye ni ukuvuga ko ushobora kwifashisha command line ukaba wabona aho ama command amwe n'amwe abitse urugero nka directory, binaries, config files, n'ibindi aho byaba biherereye.
Uyu munsi rero tugiye kurebera hamwe uko twakoresha Terminal (command line ) kugira ngo turebe ko twabona aho andi ma commands abitse. Tudatinze mu magambo rero reka dutangirire kuri command yitwa Locate.
1. Locate
Linux ifite uburyo bwinshi ushobora gukoresha kugira ngo ubashe kuba wabona porogaramu runaka, commande, ama files n’ibindi wifashishije uburyo bworoshye bwa command line.
Uburyo bwa mbere bukunze gukoreshwa cyangwa wakoresha ni ugukoresha command yitwa Locate.
Locate ikoreshwa ikurikiranye n’ijambo ushaka gushaka (keyword) icyo iyi command ikora ibasha gushakisha muri file system ishakamo iryo jambo uyihaye aho riherereye.
Uko ikoreshwa ufungura terminal nk'uko twabibonye mu gice cyambere.
Andika locate ukurikizeho ijambo cyangwa command ushaka kumenya aho riherereye ubundi ukande Enter.
2. whereis
Niba tuzi neza icyo turigushaka ko ari binary (bihuye na executable muri window Os), Linux ifite commands zihariye ushobora gukoresha muri ayo ma commande harimo whereis.
Whereis command ntabwo izakuzanira gusa aho binary ushaka iherereye ahubwo izanakwereka uko wayikoresha ikuzanira man page twabonye mu gace kambere.
1. kali>whereis aircrack-ng
2. Kali>whereis msfconsole
Aha izakwereka aho msfconsole Iherereye: /usr/bin/msfconsole /usr/share/man/man1/msfconsole.1.gz
Nk'uko ubibona kuri iyi foto iri haruguru dukoresheje whereis twabonya aho binary yitwa aircrack-ng iherereye, ariko aha nuyikoresha urimo gushaka document runaka ntabwo uzabasha kuyibona kubera ko ikoreshwa mu gushaka ama binaries n'andi ma command gusa.
3. which
Which yo irihariye kuko yo yerekana aho commande runaka iherereye.
1. Kali>which aircrack-ng
2. Kali>which msfconsole
4. FIND
FIND ni command ikunze gukoreshwa cyane kubera uburyo yoroshya uburyo umuntu ashaka ibintu. Commande ya find ifite ubushobozi bwo gushaka file cyangwa binary muri directory runaka ikanashakisha ayo ma file cyangwa ama binaries yifashishije amwe mu ma parameters harimo nk'izina rya file n’ibindi. Ibi bikurikira nibyo ishobora kukwereka.
1. Igihe yaba yarakorewe (created) cyangwa yaba yarahinduriwe(modified)
2. Nyirayo
3. Permission
4. Ingano yiyo file cyangwa folder(size)
5. Group
Uburyo wakoresha find ni ubu:
Andika Find
Niba ushaka nko gushaka file ibitse kuri root (/) ifite izina rya apache2 wakoresha iyi commmand:
1. Kali>find / -type f -name apache2
2. kali>find /root/Desktop f –name izina rya file ushaka
/:ni directory iri bushakiremo
Ushobora gusimbuza / n'ahandi hantu ushaka gushakira. Urugero, ushobora gushyiraho usr,share,lib.
-type: ni type ya file aha ni ukugaragaza ko -f bivuzeko ari file isanzwe
-name: irashakisha igendeye ku izina apache2 ni ukuvuga izina ishaka.
Nk'uko ubibona command ya find yatangiriye aho file system itangirira igenda ishakisha muri buri directory yose ishakamo ijambo apache2 aho riherereye, ikaba yabonye ahantu henshi hari apache2, bikaba byatuma iyi commande igenda gake ni ukuvuga ko kubona icyo dushaka kubera ko find igenda ishakisha muri buri directory.
Reka turebe igihe tuzaba dushaka apache2 iherereye muri /etc directory.
Kuri ubu buryo tuzatangira gushaka duhereye kuri /etc directory. Icyo find izakora izareba muri iyo directory nirangiza ihite iduha igisubizo kijyanye n'ibyo twasabye.
Kali>find /etc -type f -name apache2
Nk'uko ubibona haruguru ubu nibwo buryo bwihuse kurusha ubwabanje aha yerekana aho apache2 iri n'ama subdirectory iherereyemo muri /etc directory. find aho itandukaniye n'andi macommand twabonye haruguru nka Locate ,Whereis yo ni uko itwereka neza aho file dushaka iherereye mu buryo bwihuse.
Mugihe muri folder urimo gushakiramo harimo andi ma files afite izina rijya gusa n'iryo ushaka cyangwa ushaka kureba ama files yose yifitemo izina ushaka wakoresha iyi commande ikurikira:
Kali>find /etc -type f -name ‘apache2.*’
5. grep
Mu gihe urimo gukoresha command line ushobora gushaka keyword runaka. Commande ya grep yo ni filter kugira ngo ishake keyword runaka. Ikoreshwa rimwe na rimwe iyo output yatanzwe na command runaka ushaka kuyishyira muyindi commande ibyo bita (piping) ushobora guhita wibaza uti ese piping ni iki? piping ni uburyo ufata output ya command runaka ukaba wayikoresha muyindi command. Kugira ngo dukore piping twifashisha | ako karongo nk'urugero nshobora kuba nshaka kureba process zirimo ku running nkoresheje commande ya ps ikurikiwe na aux switch:
Uko yandikwa: kali >ps aux
Uko ubibona haruguru iyi commande impa ama services arimo ku running muri system. None se mugihe ushaka kureba service imwe irimo ku running uyikuye muri aya ma services arimo ku running wakora iki?
Ushobora kwifashisha piping ufata output wabonye wufashishije ps aux ukayijyana muri grep Wenda nshaka kurebako apache2 services irimo gukora(running).
Nakwandika kali>ps aux | grep apache2
Iyi commande yerekana ama services arimo ku running yarangiza ikohereza output kuri grep aho grep izashakamo keyword wabashije kuyiha ariyo apache2 hano twakoresheje yarangiza ikaduha output.
Uko ubibona haruguru grep yabashije gukora filter ikuramo keyword twayihaye iba ariyo itwereka yonyine ikaba idufasha mu kudatakaza igihe burigihe dukora scan y'ama services arimo kurunning.
Niba ushaka kuba white hat hacker cyangwa ufite mugenzi wawe ubishaka kora share.
Hari ikibazo cyangwa igitekerezo ushaka kutugezaho watwandikira ahagenewe ibitekerezo cyangwa kuri page yacu ya facebook ktimez.com tukabasha kugufasha.
Here at Ktimez Inc we have qualified programmers that can develop a great web based,desktop and mobile(Androi&IOS) apps for you.Hire Us
Here at Ktimez Inc we have qualified programmers that can teach you every language you are willing to know.Hire Us
You like our daily ICT and Tech news? Hire us, we have a lot of engineers and qualified and skilled IT specialist to train you wherever you are.Hire us


text:
Urwenya:”Nanjye ubwanjye ndi Sogokuru wanjye “
”Nanjye ubwanjye ndi Sogokuru wanjye “
Umugabo bamujyanye mu kigo bavuriramo abasazi i Ndera. Rimwe muganga abonye ko uwo musazi atavuga amateshwa nk'abandi, aramubaza ati:”ese ni iki cyatumye bakuzana hano?” Umusazi ati :”ndakubwira”. Aratangira ati: "nashatse umugore w’umusumbakazi azana umwana w’umukobwa,bukeye data arongora uwo mukobwa. Ubwo umugore wanjye aba abaye Nyirabukwe wa data, kandi ariwe Sebukwe, nanjye mba mbaye Sebukwe wa Data, nawe abaye umukwe wanjye, wa mukobwa namushyingiye aba Nyirabukwe wa Nyina na Nyina ahinduka umukazana w’umukwe we." Yarakomeje ati: "haciye umwaka wa mukobwa abyara umwana w’umuhungu, uwo mwana aba murumuna wanjye, aba n’umwuzukuru wanjye. Nawe (uwo mwana) aza kubyara umuhungu. Wa mukobwa data yarongoye aba mushiki we kandi ari Nyirakuru. Wa mwana w’uwo mukobwa aba se wabo w’uwanjye kandi aba na mwishywa we. Umuhungu wanjye nawe aba Nyirarume wa muramu wanjye kandi ari umuhungu wabo." Yunzemo ati: "none rero ndi Sebukwe wa Data. Umuhungu wanjye ni muramu wa data kandi ari umwuzukuru we. Byongeye kandi uwo mwana arambyaye kuko ari musaza wa Nyirabukwe w’umugore wanjye. Umugore wanjye ni Nyogokuru kuko ari Nyina wa Mukadata . Nanjye ubwanjye ndi Sogokuru wanjye kuko mbyaye Mukadata nkaba n’umugabo wa Nyogokuru." Umusazi arangije ati: "narabibatekerereje babonye ari nk’amayobera banzana hano banyita umusazi
Shyiraho Igitekerezo!
Subscribe to: Post Comments (Atom)